**Ministru kabineta noteikumu projekta „Grozījumi Ministru kabineta 2012.gada 13.novembra noteikumos Nr.775 „Kārtība, kādā piešķir valsts un Eiropas Savienības atbalstu investīciju veicināšanai lauksaimniecībā un materiālās bāzes pilnveidošanai”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Ministru kabineta noteikumu projekts „Grozījumi Ministru kabineta 2012.gada 13.novembra noteikumos Nr.775 „Kārtība, kādā piešķir valsts un Eiropas Savienības atbalstu investīciju veicināšanai lauksaimniecībā un materiālās bāzes pilnveidošanai”” (turpmāk – noteikumu projekts) ir sagatavots, pamatojoties uz Lauksaimniecības un lauku attīstības likuma 5.panta ceturto daļu. Valsts atbalsta pasākumi noteikti, pamatojoties uz „Latvijas lauku attīstības valsts stratēģijas plānu 2007.–2013.gadam” – attīstības plānošanas dokumentu, kas nosaka lauksaimniecības attīstības mērķus un attīstības virzienus, kā arī to sasniegšanas veidu. Sagatavotais noteikumu projekts attiecas uz dabas resursu, lauksaimnieciskās ražošanas un pārstrādes politikas jomu. |
|  2. |  Pašreizējā situācija un problēmas | Ministru kabineta 2012.gada 13.novembra noteikumi Nr.775 „Kārtība, kādā piešķir valsts un Eiropas Savienības atbalstu investīciju veicināšanai lauksaimniecībā un materiālās bāzes pilnveidošanai”” (turpmāk – noteikumi Nr.775) nosaka atbalstu lauksaimniecības produktu pārstrādes komersantiem pēc šādiem saimnieciskās darbības statistiskās klasifikācijas (NACE 2.red.) kodiem: grupa 10.1 – gaļas un gaļas produktu ražošana, pārstrāde un konservēšana, grupa 10.3 – augļu un dārzeņu pārstrāde un konservēšana, grupa 10.5 – piena produktu ražošana, grupa 10.6 – graudu malšanas produktu, cietes un cietes produktu ražošana un grupa 10.7 – konditorejas un miltu izstrādājumu ražošana. Turklāt noteikumi Nr.775 neparedz atbalstu kredītprocentu daļējai dzēšanai kravas transporta iegādes gadījumā. Ievērojot Latvijas pārtikas uzņēmumu federācijas priekšlikumus, paredzēts papildus iekļaut gan bezalkohola dzērienu ražošanu (grupa 11.07 pēc saimnieciskās darbības statistiskās klasifikācijas (NACE 2.red.) kodiem), izņemot minerālūdeņu un pudelēs iepildītu citu ūdeņu ražošanu, gan atbalstu lauksaimniecības produktu pārstrādes komersantiem kredītprocentu daļējai dzēšanai kravas transportam.Noteikumi Nr.775 lauksaimniekiem neparedz atbalstu kredītprocentu daļējai dzēšanai traktortehnikas iegādes gadījumā.Ievērojot Lauksaimnieku organizāciju sadarbības padomes priekšlikumus, paredzēta iespēja lauksaimniekiem saņemt atbalstu kredītprocentu daļējai dzēšanai traktortehnikai, kas nav iegādāta par atbalsta lauku attīstībai no Eiropas Lauksaimniecības fonda lauku attīstībai (ELFLA) līdzekļiem.Tā kā Latvijas klimatiskajiem apstākļiem ir raksturīgs mainīgums un nepastāvība, lielāka uzmanība jāpievērš graudaugu selekcijai un labības sugu ģenētisko resursu aizsardzībai un ilgtspējīgai izmantošanai. Tādēļ noteikumu projekts ir papildināts, nosakot atbalsta iespējas to zinātnisko institūciju materiālās bāzes pilnveidošanai, kuras nodarbojas ar graudaugu selekciju un labības sugu ģenētisko resursu saglabāšanu, lai nodrošinātu pret klimatisko apstākļu mainīgumu un nepastāvīgumu izturīgu graudaugu šķirņu selekciju un ģenētisko resursu saglabāšanu.Lai nodrošinātu studentu apmācību veterinārmedicīnā, izmantojot jaunākās tehnoloģijas, ir nepieciešams pilnveidot materiālo bāzi, iegādājoties jaunas iekārtas laboratorijām.Atbalstu paredzēts piešķirt no esošā finansējuma. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikumu projekta 1.punktā ir noteikts atbalsta apmērs kredītprocentu daļējai dzēšanai traktortehnikas iegādes gadījumā. Minētais precizējums lauksaimniekiem dos iespēju saņemt atbalstu kredītprocentu daļējai dzēšanai arī par pašu līdzekļiem iegādātas traktortehnikas gadījumā.Noteikumu projekta 2.punktā tiesību norma ir papildināta ar saimnieciskās darbības statistiskās klasifikācijas (NACE 2.red.) kodu: grupa 11.07 – bezalkohola dzērienu, izņemot minerālūdeņu un pudelēs iepildītu citu ūdeņu, ražošana. Minētais precizējums bezalkoholisko dzērienu ražotājiem dos iespēju saņemt atbalstu kredītprocentu daļējai dzēšanai.Noteikumu projekta 3.un 4.punktā tiesību normas ir papildinātas, paredzot iespēju saņemt atbalstu kredītprocentu daļējai dzēšanai traktortehnikas iegādes gadījumā, ja tā nav iegādāta par atbalsta lauku attīstībai no Eiropas Lauksaimniecības fonda lauku attīstībai (ELFLA) līdzekļiem. Minētais precizējums lauksaimniekiem dos iespēju saņemt atbalstu kredītprocentu daļējai dzēšanai traktortehnikas iegādes gadījumā.Noteikumu projekta 5. un 6.punktā tiesību normas ir papildinātas, paredzot iespēju saņemt atbalstu kredītprocentu daļējai dzēšanai kravas transportam lauksaimniecības produktu pārstrādes komersantiem. Minētais precizējums lauksaimniecības produktu pārstrādes komersantiem dos iespēju saņemt atbalstu kredītprocentu daļējai dzēšanai kravas transporta iegādes gadījumā.Noteikumu projekta 7.punkts paredz atbalstu investīcijām to zinātnisko institūciju materiālās bāzes pilnveidošanai, kuras nodarbojas ar graudaugu selekciju un labības sugu ģenētisko resursu saglabāšanu.Noteikumu projekta 8. un 9.punkts paplašina to atbalsta saņēmēju loku, kas var pretendēt uz materiālās bāzes pilnveidošanu studentu apmācībai veterinārmedicīnā, graudaugu selekcijai un labības sugu ģenētisko resursu saglabāšanai. Atbalsta pretendentu projekti nav saistīti ar saimnieciskās darbības veikšanu. Saskaņā ar noteikumu Nr.775 41.punktu projektu īsteno zinātniskā institūcija, kas neatkarīgi no tās juridiskā statusa (publisko tiesību subjekts vai privāto tiesību subjekts) vai finansēšanas veida atbilstoši tās darbību reglamentējošajiem dokumentiem (statūtiem, nolikumam vai satversmei) veic tādas pamatdarbības kā zinātniskā darbība un zinātniskās darbības rezultātu izplatīšana zināšanu un tehnoloģiju pārneses veidā un ieņēmumus, kuri gūti, īstenojot iepriekš minētās pamatdarbības, atkārtoti investē pamatdarbībā, kā arī pretendents nodala nesaimnieciskās pamatdarbības un ar tām saistītās finanšu plūsmas no saimnieciskajām pamatdarbībām.Noteikumu projekta 10.punktā precizēti atbalsta saņemšanas nosacījumi.Noteikumu projekta 11.punkts nosaka termiņu, līdz kuram zinātniskās institūcijas var pieteikties atbalstam materiālās bāzes pilnveidošanai studentu apmācībai veterinārmedicīnā, graudaugu selekcijai un labības sugu ģenētisko resursu saglabāšanai.Noteikumu projekts pilnībā atrisinās anotācijas I sadaļas 2.punktā minētās problēmas. |
|  5. |  Projekta izstrādē iesaistītās institūcijas | Zemkopības ministrija un Lauku atbalsta dienests |
|  6. |  Iemesli, kādēļ netika nodrošināta sabiedrības līdzdalība | Projekts šo jomu neskar. |
|  7. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
|  1. |  Sabiedrības mērķgrupa | Zinātniskās institūcijas, fiziskas un juridiskas personas, kas nodarbojas ar lauksaimniecisko ražošanu un lauksaimniecības produktu pārstrādes uzņēmumi; kopā aptuveni 450 valsts atbalsta saņēmēju. |
|  2. |  Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
|  3. |  Tiesiskā regulējuma finansiālā ietekme |  Projekts šo jomu neskar. |
|  4. |  Tiesiskā regulējuma nefinansiālā ietekme |  Projekts šo jomu neskar. |
|  5. |  Administratīvās procedūras raksturojums | Valsts atbalsta piešķiršanas un izmaksas kārtību administrē un uzrauga Lauku atbalsta dienests. |
|  6. |  Administratīvo izmaksu monetārs novērtējums |  Projekts šo jomu neskar. |
|  7. |  Cita informācija |  Nav. |

 *III, IV un V sadaļa – projekts šo jomu neskar.*

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. |  Sabiedrības informēšana par projekta izstrādes uzsākšanu |  Projekts šo jomu neskar. |
|  2. |  Sabiedrības līdzdalība projekta izstrādē |  Noteikumu projekta izstrādē iesaistījās Lauksaimniecības Organizāciju sadarbības padome, biedrība „Zemnieku saeima” un Latvijas pārtikas uzņēmumu federācija.  |
|  3. |  Sabiedrības līdzdalības rezultāti | Noteikumu projekts saskaņots ar Lauksaimniecības Organizāciju sadarbības padomi, biedrību „Zemnieku saeima” un Latvijas pārtikas uzņēmumu federāciju. |
|  4. |  Saeimas un ekspertu līdzdalība | Projekts šo jomu neskar. |
|  5. |  Cita informācija  |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Noteikumu projekta izpildi nodrošinās Zemkopības ministrija un Lauku atbalsta dienests. |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. |  Cita informācija | Nav. |

Zemkopības ministre L.Straujuma

2013.06.03. 10:49

L.Voiče

67027121, Linda.Voice@zm.gov.lv